לאור ההצלחה, אנו ממשיכים השנה בהפעלת מערך ממוחשב, המאפשר הרשמה לגני הילדים באמצעות אתר האינטרנט של המועצה. השירות חוסך זמן ומייעל את תהליך הרישום לגני הילדים.
כמועצה המאמינה "שהחינוך הוא התשובה לכל השאלות", נמשיך להשקיע משאבים ולפתח את החינוך בגלבוע.
בשנת הלימודים תשע"ז המועצה פתחה 3 גני ילדים חדשים, המצטרפים ל- 66 גני ילדים פעילים בגלבוע. בשנת הלימודים תשע"ח ילמדו במערכת החינוך בגלבוע כ- 1800 ילדים.
השנה סיימנו תהליך חסר תקדים, במהלכו גיבשנו את חזון החינוך לגלבוע. היה זה תהליך שיתוף ציבור ייחודי, בו השתתפו מאות תושבים ונציגי מועצת החינוך וצוותי החינוך. לצורך גיבוש החזון נעשתה עבודה מעמיקה הנוגעת בכל רבדי האוכלוסייה והצרכים הרבים הקיימים במרחב הגלבוע.
נמשיך לקיים סיורים בגני הילדים במועצה, על מנת להכיר את הצרכים ולשפר את השירות הניתן לצוותי החינוך ולילדים. צוות מנהל החינוך ממשיך להרחיב את תכניות ההעשרה. בגני הילדים פועלות 17 תכניות, ביניהן סל תרבות, מיל"ת, מעברים, ספריית פיג'מה, קרב, גנים ירוקים, עיר ללא אלימות ועוד. בנוסף, החלה השנה לפעול תכנית "יחד", המקיימת מפגשים משותפים ופעילויות העשרה לגני ילדים מהמגזר הערבי והיהודי, וברוח החיים המשותפים של הגלבוע.
מערכת החינוך עומדת בראש סדר העדיפויות של המועצה והיא פועלת להעניק לכל ילד וילדה את המענים הטובים ביותר ואת הכלים הנחוצים להתפתחותם ומימוש יכולותיהם. ברוח חזון החינוך נפעל על פי העקרונות המובילים את עתיד החינוך בגלבוע.
הדר פסנד כהן – מזכירת הגיל הרך.
דינה בריימוק - רכזת מעונות יום.